སྤྱང་ཀི་ནི་གཏོར་བཤིག་གཏོང་མཁན་དང་འཛུགས་བསྐྲུན་བྱེད་མཁན་གཉིས་ཀྱི་ངོས་ནས་མཚོན་པའི་གཟུགས་བརྙན་ཡིན།ཁོའི་གཏོར་བཤིག་བྱ་ཡུལ་ནི་ད་ལྟ་བའམ་ད་ལྟའི་དུས་འདིར་བྱུང་བའི་མིའི་རིགས་ཀྱི་འཕེལ་རྒྱས་ལ་བཀག་སྡོམ་བྱེད་ཅིང་།གནས་ལུགས་དང་འགལ་བར་གྱུར་བའི་སྣང་ལུགས་སྣ་ཚོགས་ཡིན།ཁོའི་འཛུགས་སྐྲུན་གྱི་དམིགས་བྱ་ནི་མི་སོ་སོ་བ་རང་རང་ཐུན་མིན་གྱི་རྟོགས་པ་དང་ལྟ་བས་འཚོ་ཞིང་གནས་ཐུབ་པ་དེ་ཡིན།སྤྱང་ཀིས་མཚོན་པའི་མིའི་རིགས་ཀྱི་གསར་གཏོད་རང་བཞིན་ནི་བླང་དོར་གྱི་བློ་གྲོས་དང་ཞུམ་པ་མེད་པའི་སྙིང་སྟོབས་ཡིན།དེའི་ཕྱིར་སྤྱང་ཀི་ནི་མྱ་ངན་ཐང་དེར་རྒྱུ་བའི་ཁ་དོག་གཅིག་པོ་ཡིན་པ་རེད།